Det ble avholdt styremøter nr. 05-14 i Momarken-selskapene 22-05 på selskapets kontor. Samtlige styremedlemmer var til stede. Fra administrasjonen deltok daglig leder Knut Ekhaugen.

Driftsselskapet.

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

\*Omsetningsrapport pr uke 20.

\*Møte daglige ledere DS og fra DNT generalsekretær og prosjektleder Prosjekt Banedrift i Norsk Rikstoto 25-06.

\*Dialogmøte i mai mellom styreleder NR og DNT og alle forbundsledere.

\*House of Control, som er et forvaltningssystem for avtaler og eiendeler, som er tatt i bruk.

\*Økonomirapport for norsk hestesport 2013. Av rapporten framgår at Momarken beholder stillingen som banen med nest lavest driftskostnader av jevnførbare baner.

\*Sommerhjelp i baneavdelingen gjennom NAV.

\*Oppsigelsessak hvor Momarken er stevnet i tingretten.

\*V75-stevnet mandag hvor vi hadde en svært god baneomsetning.

Orienteringen med kommentarer ble tatt til etterretning.

Regnskapsrapport pr april.

Rapport med kommentarer var forhåndsutsendt og ble kommentert av daglig leder.

Rapporten med kommentarer ble tatt til etterretning.

Framtidig utvikling av Momarken.

Det ble avholdt møte med ordfører og rådmann i Eidsberg kommune 08-05 med ovenstående tema. Her ble bl.a. orientert om pågående planprosesser i kommunen og det framkom at det er helt rett tidspunkt nå å starte prosjekt «Framtidig utvikling av Momarken».

Kommunen ønsker en profesjonelt utarbeidet skisse av vår visjon av «Framtidig Momarken».

Styret kom med innspill på visjon «Framtidig Momarken» og drøftet aktuelle firmaer som kan engasjeres for å utføre denne oppgaven.

Styret fattet følgende enstemmige vedtak:

1. Daglig leder avklarer med rådmann når skissen må foreligge av hensyn til planprosessen.
2. Daglig leder innhenter pristilbud på utføring av skisse fra 2-3 (landskaps)arkitektfirmaer.

Andre referatsaker.

Det ble referert fra DNT’s GF.

Sak nr.6. Eventuelt.

Ingen saker ble tatt opp.